CELEX: 32012R0835
Language: hu
Date: 2012-09-18
Title: A Bizottság 835/2012/EU rendelete ( 2012. szeptember 18. ) a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XVII. mellékletének (kadmium) módosításáról  EGT-vonatkozású szöveg

19.9.2012   
            
            
               HU
            
            
               Az Európai Unió Hivatalos Lapja
            
            
               L 252/1
            
         A BIZOTTSÁG 835/2012/EU RENDELETE
   (2012. szeptember 18.)
   a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XVII. mellékletének (kadmium) módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 131. cikkére,
   mivel:
   
               (1)
            
            
               A vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XVII. mellékletének (kadmium) módosításáról szóló, 2011. május 20-i 494/2011/EU bizottsági rendelet (2) módosította a kadmiumot és annak vegyületeit érintő korlátozás hatályát azáltal, hogy a forrasztópálcákat és az ékszereket illetően a kadmiumra és a kadmium-oxidra vonatkozó kockázatértékelésnek és kockázatcsökkentési stratégiáknak (3) megfelelő rendelkezéseket vezetett be.
            
         
               (2)
            
            
               A 494/2011/EU rendelet a kadmiumnak és a kadmium vegyületeinek a szintetikus szerves polimerekben (műanyag) való felhasználására vonatkozó korlátozást valamennyi műanyagra kiterjesztette, azonban eltérést engedélyezett a kadmiumot tartalmazó hasznosított PVC egyes építőipari termékek gyártásában való felhasználásához. Ezt az eltérést az 1907/2006/EK rendeletben előírt kockázatkezelési tevékenységekről tartott ad hoc szakértői tanácskozás, valamint az ékszerekben, forrasztóötvözetekben és PVC-ben lévő kadmiumot illető forgalombahozatali és felhasználási korlátozások esetleges módosításának társadalmi-gazdasági hatásairól szóló, 2010 januárjában megjelent tanulmány (4) (Socio-Economic Impact of a Potential Update of the Restrictions on the Marketing and Use of Cadmium in jewelleries, brazing alloys and PVC) megállapításait figyelembe véve engedélyezték. A korlátozás valamennyi elemét meg is vitatták az 1907/2006/EK rendelet végrehajtásáért felelős tagállami hatóságokkal és az érdekelt felekkel.
            
         
               (3)
            
            
               A 494/2011/EU rendelet elfogadását követően a Bizottság tudomására jutott, hogy bizonyos műanyagfajták esetében – melyeket első alkalommal a 494/2011/EU rendelet korlátozott – kadmiumszínezékeket használnak olyan esetekben, amikor úgy tűnik, hogy a kadmiumvegyületeknek nincs megfelelő alternatívája, és amelyek esetében a korlátozott konzultáció kivételes körülményei miatt most további értékelésre van szükség.
            
         
               (4)
            
            
               Az 1988. január 25-i tanácsi állásfoglalás a környezet kadmiummal történő szennyezése elleni átfogó stratégia kidolgozására szólít fel – beleértve a kadmium felhasználását korlátozó célzott intézkedéseket és a kadmium színezékekben, stabilizátorokban és bevonatokban való felhasználását helyettesítő anyagok fejlesztésének ösztönzését –, valamint azt szorgalmazza, hogy a kadmiumot csak megfelelő alternatívák hiányában használják.
            
         
               (5)
            
            
               A Bizottság a REACH-rendelet 69. cikkének megfelelően fel fogja kérni az Európai Vegyianyag-ügynökséget, hogy a XV. melléklet követelményeinek megfelelően készítse el a dokumentációt a kadmiumnak és a kadmium vegyületeinek az első alkalommal a 494/2011/EU rendelet által korlátozott műanyagfajtákban való felhasználásáról, a Tanács 1988. január 25-i állásfoglalását teljes egészében figyelembe véve.
            
         
               (6)
            
            
               A korlátozási eljárás véglegesítéséig a kadmiumra és annak vegyületeire vonatkozó korlátozást kizárólag azokra a műanyagtípusokra kell alkalmazni, amelyek már a 494/2011/EU rendelet elfogadását megelőzően szerepeltek a XVII. melléklet 23. bejegyzésében.
            
         
               (7)
            
            
               Jogbiztonsági okokból ezt a rendeletet 2011. december 10-től kell alkalmazni.
            
         
               (8)
            
            
               Az ebben a rendeletben előírt intézkedések összhangban vannak az 1907/2006/EK rendelet 133. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1907/2006/EK rendelet XVII. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2011. december 10-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 396., 2006.12.30., 1. o.
   
      (2)  HL L 134., 2011.5.21., 2. o.
   
      (3)  HL C 149., 2008.6.14., 6. o.
   
      (4)  http://ec.europa.eu/enterprise/sectors/chemicals/files/markrestr/study-cadmium_en.pdf
   
      MELLÉKLET
      Az 1907/2006/EK rendelet XVII. mellékletében az anyagok, anyagcsoportok és keverékek megnevezését, valamint a korlátozás feltételeit tartalmazó táblázat az alábbiak szerint módosul:
      
                  1.
               
               
                  A 23. bejegyzés második oszlopában az 1. pont első és második alpontja helyébe a következő szöveg lép:
                  
                               
                           
                           
                              
                                          „1.
                                       
                                       
                                          Nem használható a következő szintetikus szerves polimerből (a továbbiakban: műanyag) készült keverékekben és árucikkekben:
                                          
                                                      —
                                                   
                                                   
                                                      vinil-klorid polimerek vagy kopolimerek (PVC) [3904 10] [3904 21]
                                                   
                                                
                                                      —
                                                   
                                                   
                                                      poliuretán (PUR) [3909 50]
                                                   
                                                
                                                      —
                                                   
                                                   
                                                      kis sűrűségű polietilén (LDPE), kivéve a színezett mesterkeverék gyártására használt kis sűrűségű polietilént [3901 10]
                                                   
                                                
                                                      —
                                                   
                                                   
                                                      cellulóz-acetát (CA) [3912 11]
                                                   
                                                
                                                      —
                                                   
                                                   
                                                      cellulóz-acetát-butirát (CAB) [3912 11]
                                                   
                                                
                                                      —
                                                   
                                                   
                                                      epoxigyanták [3907 30]
                                                   
                                                
                                                      —
                                                   
                                                   
                                                      melamin-formaldehid (MF) gyanták [3909 20]
                                                   
                                                
                                                      —
                                                   
                                                   
                                                      karbamid-formaldehid (UF) gyanták [3909 10]
                                                   
                                                
                                                      —
                                                   
                                                   
                                                      telítetlen poliészterek (UP) [3907 91]
                                                   
                                                
                                                      —
                                                   
                                                   
                                                      poli(etilén-tereftalát) (PET) [3907 60]
                                                   
                                                
                                                      —
                                                   
                                                   
                                                      poli(butilén-tereftalát) (PBT)
                                                   
                                                
                                                      —
                                                   
                                                   
                                                      átlátszó/általános felhasználású polisztirol [3903 11]
                                                   
                                                
                                                      —
                                                   
                                                   
                                                      akrilnitril-metil-metakrilát (AMMA)
                                                   
                                                
                                                      —
                                                   
                                                   
                                                      térhálósított polietilén (VPE)
                                                   
                                                
                                                      —
                                                   
                                                   
                                                      ütésálló polisztirol
                                                   
                                                
                                                      —
                                                   
                                                   
                                                      polipropilén (PP) [3902 10]
                                                   
                                                
                                    A fent felsorolt műanyagokból készült keverékek és árucikkek nem hozhatók forgalomba, ha azokban a kadmium koncentrációja (fém Cd-ban kifejezve) a műanyag 0,01 tömegszázalékát eléri vagy meghaladja.”
                           
                        
            
                  2.
               
               
                  A 23. bejegyzés második oszlopában az 1. pont az alábbi alponttal egészül ki:
                  
                               
                           
                           
                              „2012. november 19-ig a 69. cikknek megfelelően a Bizottság felkéri az Európai Vegyianyag-ügynökséget, hogy készítsen a XV. mellékletnek megfelelő dokumentációt annak megállapítása érdekében, hogy kell-e korlátozni a kadmium és a kadmiumvegyületek felhasználását az első alpontban felsoroltakon kívüli műanyagok esetében.”